title: 2012/735/EU: Sklep Sveta z dne 31. maja 2012 o podpisu Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani v imenu Unije in o njegovi začasni uporabi

text:
               21.12.2012

               SL

               Uradni list Evropske unije

               L 354/1

         SKLEP SVETA
   z dne 31. maja 2012
   o podpisu Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani v imenu Unije in o njegovi začasni uporabi
   (2012/735/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 91, člena 100(2) ter prvega pododstavka člena 207(4) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 19. januarja 2009 pooblastil Komisijo, da se v imenu Evropske unije in njenih držav članic pogaja o večstranskem trgovinskem sporazumu z državami članicami Andske skupnosti, ki so želele sprejeti ambiciozno zastavljen, obsežen in uravnotežen trgovinski sporazum.

               (2)

               Navedena pogajanja so se zaključila, Trgovinski sporazum med Evropsko unijo in njenimi državami članicami na eni strani ter Kolumbijo in Perujem na drugi strani (v nadaljnjem besedilu: Sporazum) pa je bil parafiran 23. marca 2011.

               (3)

               Člen 330(3) Sporazuma določa njegovo začasno uporabo.

               (4)

               Sporazum bi bilo treba podpisati v imenu Unije in ga začasno uporabljati do zaključka postopkov, potrebnih za njegovo sklenitev.

               (5)

               Sporazum ne vpliva na pravico investitorjev iz držav članic Unije, da izkoristijo kakršno koli ugodnejšo obravnavo, določeno v katerem koli sporazumu o naložbah, katerega pogodbenici sta država članica in andska država podpisnica.

               (6)

               Začasna uporaba, določena s tem sklepom, ne vpliva na delitev pristojnosti med Unijo in njenimi državami članicami v skladu s Pogodbama.

               (7)

               V skladu s členom 218(7) Pogodbe je primerno, da Svet pooblasti Komisijo, da odobri določene omejene spremembe Sporazuma glede geografskih označb, ki jih bo sprejel Odbor za trgovino na predlog Pododbora za intelektualno lastnino v skladu s členom 209(2) Sporazuma.

               (8)

               Primerno je določiti ustrezne postopke za zaščito navedenih geografskih označb, ki se zaščitijo v skladu s Sporazumom.

               (9)

               Sporazuma se ne bi smelo razlagati tako, kot da podeljuje pravice ali uvaja obveznosti, na katere se je mogoče neposredno sklicevati pred sodišči Unije ali držav članic –

         SPREJEL NASLEDNJI SKLEP:
   Člen 1
   Podpis Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani se odobri v imenu Unije, s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   1.   Unija Sporazum, razen njegovih členov 2, 202(1), 291 in 292, začasno uporablja, kakor je določeno v členu 330(3) Sporazuma, do zaključka postopkov, potrebnih za njegovo sklenitev.
   2.   Z namenom določitve datuma začasne uporabe Sporazuma, Svet določi datum, do katerega se uradno obvestilo iz člena 330(3) Sporazuma pošlje Kolumbiji in Peruju. Navedeno uradno obvestilo zajema napotila na določbe, ki se jih ne uporablja začasno.
   3.   Generalni sekretariat Sveta v Uradnem listu Evropske unije objavi datum, od katerega se bo Sporazum začasno uporabljal.
   Člen 4
   Za namene člena 209(2) Sporazuma Komisija v imenu Unije odobri spremembe Sporazuma glede geografskih označb, ki jih sprejme Odbor za trgovino na predlog Pododbora za intelektualno lastnino. Kadar zainteresirane strani po nasprotovanju v zvezi z geografskimi označbami ne morejo doseči soglasja, Komisija sprejme stališče po postopku iz člena 15(2) Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1).
   Člen 5
   1.   Ime, zaščiteno v skladu z Dodatkom 1 Priloge XIII (Seznami geografskih označb) Sporazuma, lahko uporablja vsak subjekt, ki trži kmetijske proizvode, živila, vina, aromatizirana vina ali žgane pijače, ki so v skladu z ustrezno specifikacijo.
   2.   Države članice in institucije Unije uveljavljajo zaščito iz člena 210 Sporazuma tudi na zahtevo zainteresirane strani.
   Člen 6
   Za sprejem potrebnih izvedbenih pravil za uporabo pravil iz Dodatka 2A in Dodatka 5 k Prilogi II o opredelitvi pojma „izdelki s poreklom“ in načinih upravnega sodelovanja ter iz Dodatka 1 k Prilogi I o odpravi carin k Sporazumu se uporablja člen 247a Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2).
   Člen 7
   Sporazum se ne razlaga tako, kot da podeljuje pravice ali uvaja obveznosti, na katere se je mogoče neposredno sklicevati pred sodišči Unije ali držav članic.
   Člen 8
   Ta sklep začne veljati na dan sprejetja.

      V Bruslju, 31. maja 2012

            Za Svet

            Predsednica

         P. OLSEN DYHR

      (1)  UL L 93, 31.3.2006, str. 12.

      (2)  UL L 302, 19.10.1992, str. 1.


title: 2008/121/ES: Sklep Evropske centralne banke z dne 17. decembra 2007 o spremembah Sklepa ECB/2006/17 o letnih računovodskih izkazih Evropske centralne banke (ECB/2007/21)

text:
               16.2.2008

               SL

               Uradni list Evropske unije

               L 42/83

      SKLEP EVROPSKE CENTRALNE BANKE

   z dne 17. decembra 2007
   o spremembah Sklepa ECB/2006/17 o letnih računovodskih izkazih Evropske centralne banke
   (ECB/2007/21)
   (2008/121/ES)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke in zlasti člena 26.2 Statuta,
   ob upoštevanju naslednjega:

               (1)

               Sklep ECB/2006/17 z dne 10. novembra 2006 o letnih računovodskih izkazih Evropske centralne banke (1) (ECB) ne vsebuje posebnih pravil za kapitalizacijo stroškov, povezanih s pridobitvijo neopredmetenih sredstev. Zaradi jasnosti je zaželeno, da se doda pravilo, ki bo opredelilo obstoječo prakso.

               (2)

               Člen 14(2) Smernice ECB/2007/2 z dne 26. aprila 2007 o transevropskem sistemu bruto poravnave v realnem času (TARGET2) (2) določa, da bo sistem TARGET2 nadomestil obstoječi sistem TARGET. Nacionalne centralne banke (NCB) držav članic, ki so sprejele euro (v nadaljevanju „sodelujoče države članice“) bodo migrirale na sistem TARGET2 po urniku, določenem v členu 13 Smernice ECB/2007/2. Poleg tega se bodo nekatere NCB držav članic, ki niso sprejele eura, priključile k sistemu TARGET2 na podlagi ločenega sporazuma z ECB in NCB sodelujočih držav članic. Zaradi tega je treba v Sklepu ECB/2006/17 spremeniti sklicevanje na „TARGET“ –

         SKLENIL:
   Člen 1
   Spremembe
   Sklep ECB/2006/17 se spremeni, kot sledi:

               1.

               Vstavi se naslednji člen 10a:
               „Člen 10a
               Sintetični instrumenti
               Sintetični instrumenti se računovodsko obravnavajo v skladu s členom 9a Smernice ECB/2006/16.“

               2.

               Priloga I k Sklepu ECB/2006/17 se spremeni v skladu s Prilogo k temu sklepu.

         Člen 2
   Končna določba
   Ta sklep začne veljati 1. januarja 2008.

      V Frankfurtu na Majni, 17. decembra 2007.

            Predsednik ECB

         Jean-Claude TRICHET

      (1)  UL L 348, 11.12.2006, str. 38.

      (2)  UL L 237, 8.9.2007, str. 1.

      PRILOGA
      Priloga I k Sklepu ECB/2006/17 se spremeni, kot sledi:

                  1.

                  V tabeli z naslovom „Sredstva“ se v zvezi z bilančno postavko 11.2 („Opredmetena in neopredmetena osnovna sredstva“) na koncu stolpca „Načelo vrednotenja“ doda naslednji stavek:
                  „Strošek neopredmetenih sredstev vključuje ceno pridobitve neopredmetenih sredstev. Drugi neposredni ali posredni stroški se obravnavajo kot izdatki.“

                  2.

                  Beseda „TARGET“ se nadomesti z besedama „TARGET/TARGET2“ v naslednjih določbah:

                              (a)

                              v tabeli z naslovom „Sredstva“ v zvezi z bilančno postavko 9.3; in

                              (b)

                              v tabeli z naslovom „Obveznosti“ v zvezi z bilančnima postavkama 6 in 10.2.


title: Sklep Sveta z dne 21. julija 2003 o sklenitvi Sporazuma o znanstvenem in tehnološkem sodelovanju med Evropsko skupnostjo in Republiko Čile

text:
Pomembno pravno obvestilo

|

32003D0589

Uradni list L 199 , 07/08/2003 str. 0019 - 0019

		Sklep Svetaz dne 21. julija 2003o sklenitvi Sporazuma o znanstvenem in tehnološkem sodelovanju med Evropsko skupnostjo in Republiko Čile(2003/589/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 170(2) Pogodbe, v povezavi s prvim stavkom prvega pododstavka člena 300(2) in členom 300(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Komisija se je z Republiko Čile v imenu Skupnosti pogajala glede Sporazuma o znanstvenem in tehnološkem sodelovanju.(2) Ta sporazum je bil v imenu Skupnosti podpisan 23. septembra 2002 v Bruslju, ob upoštevanju morebitne sklenitve ob kasnejšem datumu.(3) Ta sporazum je treba odobriti –SKLENIL:Člen 1S tem sklepom se v imenu Skupnosti odobri Sporazum o znanstvenem in tehnološkem sodelovanju med Evropsko skupnostjo in Republiko Čile.Besedilo sporazuma je priloga k temu sklepu.Člen 2Predsednik Sveta v imenu Skupnosti da uradno obvestilo, predvideno v členu 11 Sporazuma.V Bruslju, 21. julija 2003Za SvetPredsednikF. Frattini[1] Mnenje z dne 24. februarja 2003 (še ni objavljeno v Uradnem listu).[2] Mnenje z dne 3. junija 2003 (še ni objavljeno v Uradnem listu).--------------------------------------------------


title: Odločba Komisije z dne 7. oktobra 2003 o spremembi Priloge E k Direktivi Sveta 91/68/EGS ter prilog I in II k Odločbi 93/198/EGS v zvezi s posodobitvijo vzorcev zdravstvenih spričeval za ovce in koze (notificirano pod dokumentarno številko K(2001) 3511)Besedilo velja za EGP

text:
Pomembno pravno obvestilo

|

32003D0708

Uradni list L 258 , 10/10/2003 str. 0011 - 0034

		Odločba Komisijez dne 7. oktobra 2003o spremembi Priloge E k Direktivi Sveta 91/68/EGS ter prilog I in II k Odločbi 93/198/EGS v zvezi s posodobitvijo vzorcev zdravstvenih spričeval za ovce in koze(notificirano pod dokumentarno številko K(2001) 3511)(Besedilo velja za EGP)(2003/708/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Uredbo (ES) št. 807/2003 [2], in zlasti člena 11 Direktive,ob upoštevanju Direktive Sveta 91/68/EGS z dne 28. januarja 1991 o pogojih zdravstvenega varstva živali, ki urejajo trgovino z ovcami in kozami med državami članicami Evropske skupnosti [3], kakor je bila nazadnje spremenjena z Direktivo Sveta 2003/50/ES [4], in zlasti člena 14(2) Direktive,ob upoštevanju naslednjega:(1) Vzorec zdravstvenega spričevala za trgovino s plemenskimi ovcami in kozami je določen v vzorcu III Priloge E k Direktivi 91/68/EGS.(2) Odločba Komisije 93/198/EGS z dne 17. februarja 1993, kakor je bila nazadnje spremenjena z Odločbo 2002/261/ES [5], določa vzorec v zvezi s pogoji zdravstvenega varstva živali in izdajo veterinarskih spričeval za uvoz domačih ovc in koz iz tretjih držav [6].(3) V skladu z delom I poglavja A Priloge VIII in poglavjem E Priloge IX k Uredbi (ES) št. 999/2001 Evropskega parlamenta in sveta z dne 22. maja 2001 o določitvi podrobnih pravil za preprečevanje, obvladovanje in izkoreninjenje nekaterih transmisivnih spongiformnih encefalopatij [7], kakor je bila nazadnje spremenjena z Uredbo Komisije (ES) št. 1234/2003 [8], so bile nekatere omejitve glede trgovine z ovcami in kozami in njihovega uvoza odstranjene pod pogojem, da so te živali genotipa prionskega proteina ARR/ARR.(4) Vzorec III veterinarskega spričevala v Prilogi E k Direktivi 91/68/EGS in vzorca spričeval v prilogah I in II k Odločbi 93/198/EGS je treba uskladiti s posodobljenimi pravili.(5) Direktivo 91/68/EGS in Odločbo 93/198/EGS je torej treba ustrezno spremeniti.(6) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –SPREJELA NASLEDNJO ODLOČBO:Člen 1Vzorec III v Prilogi E k Direktivi 91/68/EGS se nadomesti z besedilom v Prilogi I k tej odločbi.Člen 2Odločba 93/198/EGS se spremeni:1. Priloga I se nadomesti z besedilom v Prilogi II k tej odločbi.2. Priloga II se nadomesti z besedilom v Prilogi III k tej odločbi.Člen 3Ta odločba se uporablja od 13. oktobra 2003.Člen 4Ta odločba je naslovljena na države članice.V Bruslju, 7. oktobra 2003Za KomisijoDavid ByrneČlan Komisije[1] UL L 302, 31.12.1972, str. 28.[2] UL L 122, 16.5.2003, str. 36.[3] UL L 46, 19.2.1991, str. 19.[4] UL L 169, 8.7.2003, str. 51.[5] UL L 86, 6.4.1993, str. 34.[6] UL L 91, 6.4.2002, str. 31.[7] UL L 147, 31.5.2001, str. 1.[8] UL L 173, 11.7.2003, str. 6.--------------------------------------------------PRILOGA I"+++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------PRILOGA II"Vzorec III+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------PRILOGA III"PRILOGA II+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------


title: Odločba Nadzornega organa EFTE št. 492/09/COL z dne 2. decembra 2009 Pritožba podjetja Norsk Lotteridrift ASA zoper domnevno državno pomoč v korist podjetja Norsk Tipping AS (NORVEŠKA)

text:
               24.6.2010

               SL

               Uradni list Evropske unije

               L 157/12

         ODLOČBA NADZORNEGA ORGANA EFTE
   št. 492/09/COL
   z dne 2. decembra 2009
   Pritožba podjetja Norsk Lotteridrift ASA zoper domnevno državno pomoč v korist podjetja Norsk Tipping AS (NORVEŠKA)
   NADZORNI ORGAN EFTE JE (1) –
   ob upoštevanju Sporazuma o Evropskem gospodarskem prostoru (2) in zlasti členov 61 do 63 Sporazuma ter Protokola 26 k Sporazumu,
   ob upoštevanju Sporazuma med državami Efte o ustanovitvi nadzornega organa in sodišča (3) ter zlasti člena 24 Sporazuma,
   ob upoštevanju člena 1(3) v delu I Protokola 3 k Sporazumu o nadzornem organu in sodišču (4),
   ob upoštevanju smernic Nadzornega organa o uporabi in razlagi členov 61 in 62 Sporazuma EGP (5),
   OB UPOŠTEVANJU NASLEDNJEGA:
   I.   DEJSTVA

   1.   Postopek

   Nadzorni organ je 12. oktobra 2004 prejel pritožbo podjetja Norsk Lotteridrift ASA v zvezi z domnevno državno pomočjo v korist podjetja Norsk Tipping AS (evidenčna št. 295765).
   Nadzorni organ je z dopisom z dne 22. oktobra 2004 (evidenčna št. 296715) pozval pritožnika, naj predloži nadaljnje podatke o določenih posameznih točkah.
   Pritožnik je z dopisom z dne 15. novembra 2004 (evidenčna št. 299345) predložil Nadzornemu organu svoje odgovore na zastavljena vprašanja.
   Nadzorni organ je z dopisom z dne 8. decembra 2004 (evidenčna št. 300861) predložil norveškim organom kopijo pritožbe in jih pozval, naj pošljejo svoje pripombe in nadaljnje podatke.
   Norveški organi so z dopisom z dne 10. februarja 2005 (evidenčna št. 308469) predložili Nadzornemu organu svoje odgovore in nadaljnje podatke.
   Po tem datumu ni bilo več izmenjave mnenj.
   Odvetnik, ki zastopa pritožnika, je z dopisom z dne 12. marca 2008 (evidenčna št. 469510) obvestil Nadzorni organ, da je podjetje Norsk Lotteridrift ASA likvidirano in ne želi nadaljevati s pritožbo, ki je bila posledično umaknjena.
   2.   Razlogi za pritožbo

   Podjetje Norsk Lotteridrift ASA je bilo največje podjetje na Norveškem, ki se je ukvarjalo z upravljanjem plačljivih avtomatov, namenjenih zabavi (v nadaljnjem besedilu: igralni avtomati). Podjetje Norsk Tipping AS je največje norveško podjetje, ki se ukvarja z igralništvom in je v celoti v lasti norveške države. Podjetje Norsk Tipping AS ni bilo dejavno na trgu igralnih avtomatov do leta 2003.
   Zakonodaja, ki je podjetju Norsk Tipping AS dala izključno pravico upravljati igralne avtomate, je bila sprejeta junija 2003. Podjetje Norsk Tipping AS je bilo od 1. januarja 2006 tako edino podjetje, ki je upravljalo igralne avtomate na Norveškem.
   Podjetje Norsk Tipping AS je začelo v prehodnem obdobju od junija 2003 do 1. januarja 2006 uvajati svoje prve igralne avtomate, medtem ko so bili že obstoječi subjekti prisiljeni zapustiti trg, saj so se roki dovoljenj za upravljanje takšnih avtomatov počasi iztekli. Podjetji Norsk Lotteridrift ASA in Norsk Tipping AS sta tako v prehodnem obdobju tekmovali na istem trgu. Norsk Tipping AS je danes edino podjetje, ki ima izključno pravico do upravljanja igralnih avtomatov na Norveškem (6).
   Podjetje Norsk Lotteridrift ASA se je pritožilo, da sta bila v času, ko je podjetje Norsk Tipping AS tekmovalo z drugimi subjekti, ki upravljajo igralne avtomate, sprejeta dva ukrepa v korist podjetja Norsk Tipping AS, ki sta povzročila izkrivljanje konkurence in vplivala na trgovino med pogodbenicami.
   Pritožba se nanaša na naslednja elementa:

               —

               prvič, podjetje Norsk Tipping AS ni plačalo davka od dobička pravnih oseb, medtem ko so bili zasebni subjekti podvrženi plačilu tega davka (2.1),

               —

               drugič, pritožnik je trdil, da je bilo podjetje Norsk Tipping AS deležno veliko več prožnosti pri odločanju, kolikšen delež prihodkov bo namenilo dobrodelnim ustanovam, saj je svoje prispevke plačevalo iz čistega presežka, medtem ko so ostali zasebni subjekti morali plačati dobrodelnim ustanovam 40 % od prihodkov od vsakega avtomata (2.2).

         2.1   Oprostitev plačevanja davka od dobička pravnih oseb

   Člen 2–30(g) št. 3 (prej št. 5) Zakona o davku št. 14 z dne 26. marca 1999 določa, da je bilo podjetje Norsk Tipping AS oproščeno plačevanja davka od dobička pravnih oseb. To določbo je treba razumeti v smislu Zakona o igrah za denar št. 103 z dne 28. avgusta 1992 (v nadaljnjem besedilu: Zakon o igrah za denar), ki določa, da je podjetje Norsk Tipping AS dolžno dodeliti v rezerve za investicijski sklad ves svoj dobiček (7).
   Pritožnik – za katerega velja obveznost plačila davka od dobička pravnih oseb – je trdil, da takšna oprostitev predstavlja državno pomoč v korist podjetja Norsk Tipping AS.
   2.2   Možnost za podjetje Norsk Tipping AS, da določi svoj dobiček

   Uredba št. 960 z dne 22. septembra 2000 v zvezi z dovoljenjem za upravljanje igralnih avtomatov določa, da je takšno dovoljenje odobreno pod naslednjimi pogoji: najmanj 40 % od presežka od vsakega igralnega avtomata gre v dobrodelne namene, največ 20 % gre lastniku prostorov, kjer se avtomati nahajajo, in največ 40 % zadrži subjekt. Ta uredba ni veljala za podjetje Norsk Tipping AS (8).
   Dejavnosti podjetja Norsk Tipping AS so bile regulirane z Zakonom o igrah za denar, ki določa, da se po dodelitvi v rezerve dobiček podjetja Norsk Tipping AS izplača dobrodelnim ustanovam.
   Pritožnik je trdil, da je bilo podjetje Norsk Tipping AS deležno bistveno večje prožnosti kot ostali tekmeci. Trdil je, da je vsekakor „bistvena razlika v izplačevanju delov od čistega presežka iz združenih dejavnosti nekega podjetja, kot pa izplačevati določen odstotek od presežka od vsakega avtomata dobrodelnim ustanovam, ne glede na splošno dobičkonosnost podjetja.“ Podjetje Norsk Lotteridrift ASA je menilo, da je bilo podjetje Norsk Tipping AS deležno bistveno večje prožnosti pri določanju svojega proračuna, še posebej pri odločanju, kdaj izvesti potrebne naložbe. Zakonodaja ni določala nikakršnih omejitev glede velikosti rezerv za investicijski sklad ali kakršnih koli minimalnih zahtev pri višini izplačil dobrodelnim ustanovam. Podjetje Norsk Tipping AS je imelo na voljo možnost dodelitve v rezerve za takšne investicije, medtem ko so ostali tekmeci, kot na primer podjetje Lotteridrift ASA, imeli na voljo manj možnosti.
   Pritožnik je trdil, da takšne ugodnosti predstavljajo pomoč v smislu člena 61 Sporazuma EGP.
   II.   OCENA

   1.   Obstoj državne pomoči

   Člen 61(1) Sporazuma EGP se glasi:

      „Razen če ta sporazum ne določa drugače, je vsaka pomoč, ki jo dodelijo države članice ES, države Efte ali je dodeljena v kakršni koli obliki iz državnih sredstev, ki izkrivlja ali bi lahko izkrivljala konkurenco z dajanjem prednosti posameznim podjetjem ali proizvodnji posameznega blaga, nezdružljiva z delovanjem tega sporazuma, kolikor škodi trgovini med pogodbenicami.“

   Nadzorni organ bo v svoji oceni pritožbe v nadaljevanju proučil oba razloga za pritožbo.
   2.   Oprostitev plačevanja davka od dobička pravnih oseb

   Ukrep se mora odobriti s strani države ali prek državnih sredstev.
   Nadzorni organ meni, da se je norveška država z odobritvijo oprostitve plačevanja davka od dobička pravnih oseb odpovedala davčnim prihodkom, ki bi jih običajno dobila. Odsotnost takšnega financiranja, ki ga država običajno črpa iz proračuna podjetij, je predstavljala breme za državna sredstva (9). Izguba davčnih prihodkov je enaka porabi državnih sredstev v obliki davčnih izdatkov (10). Dejstvo, da je bilo podjetje Norsk Tipping AS na začetku oproščeno davkov na dohodek, predstavlja za Nadzorni organ porabo državnih sredstev.
   Nadalje mora ukrep biti selektiven, s tem da daje prednost „posameznim podjetjem ali proizvodnji posameznega blaga“. Nadzorni organ bo, da bi preveril, ali je ukrep selektiven ali ne, proučil, ali predstavlja ukrep v okviru posameznega pravnega sistema prednost za nekatera podjetja v primerjavi z drugimi, ki so v primerljivem pravnem in dejanskem položaju. Tako je treba najprej ugotoviti skupno ali normalno ureditev v okviru veljavnega davčnega sistema, ki predstavlja referenčni okvir.
   Nadzorni organ meni, da referenčni okvir za oceno selektivnosti predstavlja norveški Zakon o davku, na podlagi katerega je podjetje Norsk Tipping AS izrecno izvzeto v členu 2.30(g) št. 3 norveškega Zakona o davku.
   Nadzorni organ mora nato v povezavi s skupno ali normalno davčno ureditvijo oceniti in ugotoviti, ali je morebitna prednost, dodeljena z zadevnim davčnim ukrepom, selektivna, s tem, da dokaže, da ukrep odstopa od skupne ureditve, ker razlikuje med gospodarskimi subjekti, ki so glede na cilj, ki je bil zadan z davčnim sistemom zadevne države Efte, v primerljivem dejanskem in pravnem položaju.
   Nadzorni organ na prvi pogled meni, da je oprostitev davkov selektivna, saj je izvzeto samo podjetje Norsk Tipping.
   Podjetje Norsk Tipping AS, tako kot ves igralniški sektor na Norveškem, je podvrženo posebnim regulativnim ureditvam. Omejitve so postavljene tako za tiste, ki imajo dovoljenje za igralniške storitve, izvedbo storitev kot takih in uporabo prihodkov od igralništva. Noben drug subjekt trenutno nima pravice do zagotavljanja podobnih storitev, kot jih nudi podjetje Norsk Tipping AS, saj ima izključno pravico do upravljanja iger za denar. Sodišče Evropske unije in Sodišče Efte sta sprejeli takšne regulativne omejitve o dostopu do trga in izvedbi storitev na podlagi moralnih, verskih in kulturnih dejavnikov, kot tudi moralnih in finančnih posledic, ki jih imajo lahko igre na srečo za posameznika in družbo (11).
   Pred uvedbo ureditve o izključnih pravicah za igralne avtomate so bili pritožnik, podjetje Norsk Lotteridrift ASA in drugi zasebni subjekti na področju igralnih avtomatov dejavni na trgu in podvrženi poleg rednemu davku od dohodkov tudi posebni ureditvi glede igralnih avtomatov, na podlagi katere so lahko obdržali do 40 % presežka od igralnega avtomata (12).
   Za ostale ponudnike igralniških storitev, kot je na primer podjetje Norsk Rikstoto, ki se ukvarja s stavami na konjskih dirkah in vodenjem dobrodelnih ustanov, ki organizirajo več vrst loterij, veljajo druge regulativne ureditve. Skupni imenovalec teh ostalih ponudnikov igralniških storitev je, da načeloma vse prihodke, ki jih ustvarijo na podlagi igralniških storitev, preusmerijo v določene dobrodelne namene. Posel igralnih avtomatov je bil tako edinstven v smislu, da je dovoljeval zasebnim subjektom obdržati zaslužek od iger za denar.
   Zaslužki podjetja Norsk Tipping AS so bili na podlagi zakona izterjani in namenjeni športu, kulturi ter, od leta 2006 naprej, tudi humanitarnim in socialno koristnim namenom, glej člen 10 Zakona o igrah za denar št. 103 z dne 28. avgusta 1992 (lov om pengespill). Oprostitev podjetja Norsk Tipping AS od navadnega davka na dohodek je tako nadomeščena z drugo obliko „obdavčitve“.
   Podjetje Norsk Tipping je posledično oproščeno plačila davka na dohodek, vendar pa so zaslužki, ki jih podjetje ustvari, še vedno podvrženi neki drugi obliki dajatve in jih kot take podjetje ne obdrži. Nadzorni organ meni, da je v tem primeru razlika v obravnavi podjetja Norsk Tipping upravičena z razlogi, ki so skladni z logiko sistema porazdelitve dobičkov državnega podjetja, ki ima monopol na področju igralništva.
   Nadzorni organ potemtakem meni, da na podlagi svojstvene narave in ureditve igralniških storitev podjetje Norsk Tipping AS ni v primerljivem dejanskem in pravnem položaju kot podjetja, ki so podvržena navadnemu davku na dohodek, in sicer niti kot nekdanja zasebna podjetja igralnih avtomatov niti kot druga komercialna podjetja. Oprostitev navadnih davkov od dohodkov v korist podjetja Norsk Tipping AS tako ne predstavlja državne pomoči v smislu člena 61 Sporazuma EGP.
   3.   Možnost za podjetje Norsk Tipping AS, da določi svoj dobiček

   Drugo vprašanje, ki je bilo izpostavljeno v pritožbi, se nanaša na večjo svobodo glede določanja dobičkov, ki je bilo v primerjavi z ostalimi zasebnimi subjekti na področju igralnih avtomatov deležno podjetje Norsk Tipping AS. Medtem ko je moral zasebni subjekt izplačati dobrodelnim ustanovam delež v višini 40 % od presežka od igralnih avtomatov, je moralo podjetje Norsk Tipping AS izplačati dobrodelnim ustanovam ves svoj dobiček. Odločitev, koliko denarja gre na stran za investicijski sklad ali kako se porabi na splošno, je bila prepuščena podjetju Norsk Tipping AS, ki je samo določalo višino vsote teh dobičkov. Pritožnik je tako trdil, da zasebni subjekti niso imeli te možnosti, saj je bil njihov delež za dobrodelne ustanove določen na podlagi pristopa, ki ni dopuščal prožnosti.
   Nadzorni organ ne deli mnenja, da gre za državna sredstva v smislu člena 61(1) Sporazuma EGP. V skladu z ugotovitvami, ki jih je podalo Sodišče Evropske unije v zadevi Preussen Elektra
       (13), Nadzorni organ meni, da obveznost dati na stran nekatere prihodke, namenjene za dobrodelne namene, predstavlja državni poseg, ki izhaja iz norveške uredbe o navodilih uporabe zalog podjetja Norsk Tipping AS št. 797 z dne 8. junija 1998, ne da bi to za državo predstavljalo izpad prihodkov (14). Nadalje bi se v zvezi s tem lahko uporabili isti zgoraj navedeni vidiki glede selektivnosti, vključno z neprimerljivostjo zasebnih subjektov na področju igralnih avtomatov in podjetja Norsk Tipping AS.
   4.   Sklepna ugotovitev

   Nadzorni organ na podlagi zgoraj navedenega meni, da oprostitev navadnega obdavčenja dohodkov za podjetje Norsk Tipping AS in možnost, da samo določa svoj dobiček, ne predstavljata državne pomoči v smislu člena 61(1) Sporazuma EGP –
   SPREJEL NASLEDNJO ODLOČBO:
   Člen 1
   Oprostitev obdavčenja za podjetje Norsk Tipping AS v skladu s členom 2.30(g) št. 3 norveškega Zakona o davku in možnost podjetja Norsk Tipping AS, da samo določa svoj dobiček, ne predstavljata državne pomoči v smislu člena 61(1) Sporazuma EGP.
   Člen 2
   Ta odločba je naslovljena na Kraljevino Norveško.
   Člen 3
   Besedilo v angleškem jeziku je edino verodostojno.

      V Bruslju, 2. decembra 2009

            Za Nadzorni organ Efte

         Per SANDERUD

            Predsednik

         Kristján A. STEFÁNSSON

            Član kolegija

      (1)  V nadaljnjem besedilu: Nadzorni organ.

      (2)  V nadaljnjem besedilu: Sporazum EGP.

      (3)  V nadaljnjem besedilu: Sporazum o nadzornem organu in sodišču.

      (4)  V nadaljnjem besedilu: Protokol 3.

      (5)  Smernice o uporabi in razlagi členov 61 in 62 Sporazuma EGP ter člena 1 Protokola 3 k Sporazumu o nadzornem organu in sodišču, ki jih je sprejel in izdal Nadzorni organ dne 19. januarja 1994, objavljene v UL L 231, 3.9.1994, str. 1, in Dopolnilu EGP št. 32, 3.9.1994, str. 1 (v nadaljnjem besedilu: Smernice o državni pomoči). Posodobljena različica Smernic o državni pomoči je objavljena na spletni strani Nadzornega organa: http://www.eftasurv.int/state-aid/legal-framework/state-aid-guidelines/.

      (6)  Uvedbo ekskluzivnih pravic je potrdilo Sodišče Efte v zadevi E-1/06, Nadzorni organ Efte proti Norveški, [2007] EFTA Ct. Rep. 20.

      (7)  Namen naložbe je zagotoviti podjetju ustrezen kapital, s katerim lahko upravlja investicije.

      (8)  Uredba je bila bistveno spremenjena od takrat, ko je bila pritožba vložena, vendar pa Nadzorni organ za sedanje potrebe ne vidi razloga, da bi spremembe opisal.

      (9)  Zadeva C-156/98, Nemčija proti Komisiji, Recueil 2000, str. I-6857, točka 26.

      (10)  Glej med drugim oddelek 3(3) Smernic o državni pomoči glede uporabe pravil o državni pomoči pri ukrepih v zvezi z neposredno obdavčitvijo ustvarjenega dohodka.

      (11)  Za dodatne reference glej zgoraj navedeno zadevo E-1/06, Nadzorni organ Efte proti Norveški, točka 29.

      (12)  Dodatnih 60 % se razdeli med dobrodelno ustanovo in lastnikom prostorov, glej zgoraj pod točko „Dejstva“.

      (13)  Zadeva C-379/98, Preussen Elektra AG proti Schleswag AG, Recueil 2001, str. I-2099, točke 54–67.

      (14)  Pravna podlaga za to uredbo je člen 10 Zakona o igrah za denar.


title: 2009/781/ES: Sklep Komisije z dne 22. oktobra 2009 o spremembi Sklepa 2009/379/ES o določitvi zneskov, ki bodo na voljo EKSRP v skladu z uredbami Sveta (ES) št. 1782/2003, (ES) št. 378/2007, (ES) št. 479/2008 in (ES) št. 73/2009, ter zneskov, ki bodo na voljo za odhodke EKJS

text:
               23.10.2009

               SL

               Uradni list Evropske unije

               L 278/60

      SKLEP KOMISIJE

   z dne 22. oktobra 2009
   o spremembi Sklepa 2009/379/ES o določitvi zneskov, ki bodo na voljo EKSRP v skladu z uredbami Sveta (ES) št. 1782/2003, (ES) št. 378/2007, (ES) št. 479/2008 in (ES) št. 73/2009, ter zneskov, ki bodo na voljo za odhodke EKJS
   (2009/781/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti člena 12(2) in (3) Uredbe,
   ob upoštevanju naslednjega:

               (1)

               V Sklepu Komisije 2009/379/ES (2) so določeni zneski, ki bodo v skladu s členoma 10(2) in 143d Uredbe Sveta (ES) št. 1782/2003 (3), člena 4(1) Uredbe Sveta (ES) št. 378/2007 (4), člena 190a Uredbe Sveta (ES) št. 1234/2007 (5) in členov 9(1), 10(3), 134 in 135 Uredbe Sveta (ES) št. 73/2009 (6) na voljo Evropskemu kmetijskemu skladu za razvoj podeželja (EKSRP), in zneski, ki bodo na voljo za odhodke Evropskega kmetijskega jamstvenega sklada (EKJS).

               (2)

               Člen 136 Uredbe (ES) št. 73/2009 dovoljuje državam članicam, da od proračunskega leta 2011 naprej prenesejo v EKSRP znesek, izračunan v skladu s členom 69(7) Uredbe (ES) št. 73/2009 in ne v skladu s členom 69(6)(a) iste uredbe.

               (3)

               Zneski, ki so na voljo za prenos, so bili izračunani in so določeni v Prilogi III k Uredbi Komisije (ES) št. 639/2009 z dne 22. julija 2009 o določitvi podrobnih pravil za izvajanje Uredbe Sveta (ES) št. 73/2009 v zvezi s posebno podporo (7).

               (4)

               Nemčija in Švedska sta se odločili uporabiti člen 136 Uredbe (ES) št. 73/2009.

               (5)

               Z Odločbo Komisije 2009/780/ES (8) je bila razveljavljena in zamenjana Odločba Komisije 2008/788/ES z dne 3. oktobra 2008 o določitvi neto zneskov, ki izhajajo iz uporabe prostovoljne modulacije na Portugalskem za koledarska leta 2009–2012 (9), da bi se upoštevala odločitev Portugalske, da za koledarsko leto 2009 ne bo uporabljala prostovoljne modulacije.

               (6)

               Sklep 2009/379/ES je zato treba ustrezno spremeniti –

         SKLENILA:
   Edini člen
   Priloga k Sklepu 2009/379/ES se nadomesti z besedilom iz Priloge k temu sklepu.

      V Bruslju, 22. oktobra 2009

            Za Komisijo

         Mariann FISCHER BOEL

            Članica Komisije

      (1)  UL L 209, 11.8.2005, str. 1.

      (2)  UL L 117, 12.5.2009, str. 10.

      (3)  UL L 270, 21.10.2003, str. 1.

      (4)  UL L 95, 5.4.2007, str. 1.

      (5)  UL L 299, 16.11.2007, str. 1.

      (6)  UL L 30, 31.1.2009, str. 16.

      (7)  UL L 191, 23.7.2009, str. 17.

      (8)  Glej stran 59 tega Uradnega lista.

      (9)  UL L 271, 11.10.2008, str. 44.

      PRILOGA

            „PRILOGA

                        (v mio. EUR)

                        Proračunsko leto

                        Zneski, dani na voljo EKSRP

                        Neto zneski, dani na voljo za odhodke EKJS

                        Člen 10(2) Uredbe (ES) št. 1782/2003

                        Člen 143d Uredbe (ES) št. 1782/2003

                        Člen 9(1) Uredbe (ES) št. 73/2009

                        Člen 134 Uredbe (ES) št. 73/2009

                        Člen 135 Uredbe (ES) št. 73/2009

                        Člen 136 Uredbe (ES) št. 73/2009

                        Člen 4(1) Uredbe (ES) št. 378/2007

                        Člen 190a(2) Uredbe (ES) št. 1234/2007

                        2007

                        984

                        22

                        44 753

                        2008

                        1 241

                        22

                        362

                        44 592

                        2009

                        1 305,7

                        22

                        424

                        40,66

                        44 886,64

                        2010

                        1 867,1

                        22

                        397

                        82,11

                        44 777,79

                        2011

                        2 095,3

                        22

                        484

                        51,6

                        403,9

                        122,61

                        44 437,59

                        2012

                        2 355,3

                        22

                        484

                        51,6

                        372,3

                        122,61

                        44 685,19

                        2013

                        2 640,9

                        22

                        484

                        51,6

                        334,9

                        122,61

                        44 917,99“


title: Sklep Sveta (SZVP) 2017/1252 z dne 11. julija 2017 v podporo krepitvi kemijske zaščite in varnosti v Ukrajini v skladu z izvajanjem Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev

text:
               12.7.2017

               SL

               Uradni list Evropske unije

               L 179/8

         SKLEP SVETA (SZVP) 2017/1252
   z dne 11. julija 2017
   v podporo krepitvi kemijske zaščite in varnosti v Ukrajini v skladu z izvajanjem Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti členov 28(1) in 31(1) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Evropski svet je 12. decembra 2003 sprejel strategijo EU proti širjenju orožja za množično uničevanje, ki v poglavju II našteva ukrepe zoper njegovo širjenje, ki jih je treba sprejeti tako v Uniji kot tudi v tretjih državah.

               (2)

               Unija dejavno izvaja navedeno strategijo in ukrepe iz njenega poglavja III, zlasti s finančnimi sredstvi za podporo posebnim projektom, ki jih izvajajo multilateralne institucije, pri čemer državam zagotavlja tehnično pomoč in strokovno znanje v zvezi z različnimi ukrepi za neširjenje orožja ter spodbuja vlogo Varnostnega sveta Združenih narodov (ZN).

               (3)

               Varnostni svet ZN je 28. aprila 2004 soglasno sprejel Resolucijo 1540 (2004) (v nadaljnjem besedilu: RVSZN 1540 (2004)), prvi mednarodni instrument, ki na enoten in celovit način obravnava orožje za množično uničevanje, njegove nosilce in z njim povezane materiale. Z RVSZN 1540 (2004) so bile za vse države uvedene zavezujoče obveznosti, katerih cilj je nedržavnim akterjem preprečiti dostop do takšnega orožja in z njim povezanega materiala ter jih od tega odvračati. Z RVSZN 1540 (2004) je Varnostni svet ZN prav tako odločil, da vse države sprejmejo in uveljavijo učinkovite ukrepe za vzpostavitev notranjega nadzora za preprečevanje širjenja jedrskega, kemičnega ali biološkega orožja in njegovih nosilcev, tudi z uvedbo ustreznega nadzora nad povezanimi materiali.

               (4)

               Vsesplošno spoštovanje in dosledno izvajanje Konvencije o kemičnem orožju in RVSZN 1540 (2004) spadata med glavne prednostne naloge Ukrajine na področju neširjenja orožja za množično uničevanje, zlasti v okviru nestalnega članstva Ukrajine v Varnostnem svetu ZN v obdobju 2016–2017.

               (5)

               Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (1) (v nadaljnjem besedilu: Sporazum o pridružitvi) je bil podpisan 21. marca in 27. junija 2014. Sporazum o pridružitvi med drugim predvideva hitrejše usklajevanje ukrajinske zakonodaje z ustrezno zakonodajo Unije, tudi v zvezi z odpravljanjem morebitnih ovir za dosledno izvajanje RVSZN 1540 (2004). Del Sporazuma o pridružitvi se začasno uporablja od novembra 2014 in januarja 2016.

               (6)

               V skladu z načrtom vlade Ukrajine za obdobje 2014–2017 o izvajanju Sporazuma o pridružitvi se je Ukrajina zavezala, da bo pripravila predpise o nadzorovanju večjih nesreč, ki vključujejo nevarne snovi. Ukrajinski ministrski kabinet je prav tako sklenil, da je treba izboljšati kemijsko zaščito in varnost z uvedbo zakonodajnih in regulativnih ukrepov glede skladnosti z zahtevami glede varnega ravnanja z nevarnimi kemičnimi snovmi in preprečevanja nezakonitega trženja nevarnih kemičnih izdelkov.

               (7)

               Organizacija za varnost in sodelovanje v Evropi (OVSE) je ob podpori Urada ZN za razorožitev (UNODA), ukrajinske zveze kemijskih strokovnjakov (UCU) ter mednarodnega središča za kemijsko zaščito in varnost n (ICCSS) 11. in 12. decembra 2014 v Kijevu organizirala nacionalno okroglo mizo „Zmogljivosti na področju kemijske zaščite in varnosti v Ukrajini ter razvoj integriranega programa za kemijsko zaščito in varnost (ICSSP) v Ukrajini, vključno s spodbujanjem izvajanja RVSZN 1540 (2004)“. Okrogla miza je povezala številne deležnike iz Ukrajine in mednarodne partnerje, njen izid pa je bil sprejet z odobritvijo niza priporočil.

               (8)

               Od 24. do 26. februarja 2015 je na Dunaju potekalo srečanje vodilnih deležnikov in mednarodnih partnerjev na temo razvoja ICSSP v Ukrajini, vključno s spodbujanjem izvajanja RVSZN 1540 (2004). Udeleženci iz Ukrajine so se dogovorili o časovnem načrtu ICSSP v Ukrajini.

               (9)

               V tem okviru je sekretariat OVSE v tesnem sodelovanju s pristojnimi oblastmi v Ukrajini pripravil predloge projektov in jih predložil Uniji, da bi se financirali iz proračuna SZVP.

               (10)

               Sekretariat OVSE bi moral biti zadolžen za tehnično izvajanje projektov, ki se bodo izvajali na podlagi tega sklepa –

         SPREJEL NASLEDNJI SKLEP:
   Člen 1
   1.   Unija si za spodbujanje miru in varnosti ter učinkovitega multilateralizma na mednarodni in regionalni ravni prizadeva za uresničevanje naslednjih ciljev:

               (a)

               krepitev miru in varnosti v sosedstvu Unije z zmanjševanjem grožnje, ki jo predstavlja nedovoljena trgovina z nadzorovanimi in strupenimi kemikalijami na območju OVSE, zlasti v Ukrajini;

               (b)

               podpora učinkovitemu multilateralizmu na regionalni ravni s podpiranjem ukrepov OVSE za krepitev zmogljivosti pristojnih organov v Ukrajini za preprečevanje nezakonite trgovine z nadzorovanimi in strupenimi kemikalijami v skladu z obveznostmi iz RVSZN 1540 (2004).

         2.   Unija za dosego ciljev iz odstavka 1 izvaja naslednje ukrepe:

               (a)

               izboljšanje regulativnega sistema Ukrajine na področju kemijske zaščite in varnosti,

               (b)

               ustanovitev ukrajinskega nacionalnega referenčnega središča za identifikacijo nadzorovanih in strupenih kemikalij,

               (c)

               okrepitev nadzora nad čezmejnim pretokom nadzorovanih in strupenih kemikalij.

         Ukrepi iz prvega pododstavka so podrobno opisani v Prilogi.
   Člen 2
   1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik).
   2.   Za tehnično izvedbo ukrepov iz prvega pododstavke člena 1(2) je zadolžen sekretariat OVSE. To nalogo opravlja pod nadzorom visokega predstavnika. Visoki predstavnik v ta namen s sekretariatom OVSE sklene potrebne dogovore.
   Člen 3
   1.   Referenčni finančni znesek za izvajanje ukrepov iz prvega pododstavka člena 1(2) znaša 1 431 156,90 EUR.
   2.   Izdatki, financirani z zneskom iz odstavka 1, se upravljajo v skladu s postopki in pravili, ki veljajo za splošni proračun Unije.
   3.   Komisija nadzira pravilno upravljanje izdatkov iz odstavka 2. V ta namen s sekretariatom OVSE sklene sporazum o financiranju. V sporazumu je določeno, da sekretariat OVSE poskrbi za prepoznavnost prispevka Unije, ustrezno njegovemu obsegu.
   4.   Komisija si prizadeva skleniti sporazum o financiranju iz odstavka 3 v čim krajšem času po začetku veljavnosti tega sklepa. Komisija obvesti Svet o kakršnih koli težavah v tem postopku in o datumu sklenitve sporazuma o financiranju.
   Člen 4
   Visoki predstavnik poroča Svetu o izvajanju tega sklepa na podlagi rednih poročil, ki jih pripravi sekretariat OVSE. Ta poročila so podlaga za ocenjevanje, ki ga opravi Svet. Komisija zagotovi informacije o finančnih vidikih ukrepov iz prvega pododstavka člena 1(2).
   Člen 5
   1.   Ta sklep začne veljati na dan sprejetja.
   2.   Ta sklep preneha veljati 36 mesecev po sklenitvi sporazuma o financiranju iz člena 3(3) ali šest mesecev po dnevu sprejetja tega sklepa, če sporazum o financiranju do takrat še ne bi bil sklenjen.

      V Bruslju, 11. julija 2017

            Za Svet

            Predsednik

         T. TÕNISTE

      (1)  Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (UL L 161, 29.5.2014, str. 3).

      PRILOGA

         Krepitev kemijske zaščite in varnosti v Ukrajini v skladu z Resolucijo Varnostnega sveta Združenih narodov 1540 (2004)

      1.   Ozadje
      Uporaba kemičnega orožja ali kemikalij kot orožja s strani nedržavnih akterjev je postala resnična grožnja. V trenutnih varnostnih razmerah grožnje in tveganja nedovoljene uporabe kemikalij ali napadov na kemične obrate predstavljajo resen izziv za varnost, gospodarstvo, zdravje in okolje v Ukrajini. Zato je Organizacija za varnost in sodelovanje v Evropi (OVSE) ob podpori Urada Združenih narodov (ZN) za razorožitev (UNODA), ukrajinske zveze kemijskih strokovnjakov (UCU) in mednarodnega središča za kemijsko zaščito in varnost (ICCSS) 11. in 12. decembra 2014 v Kijevu organizirala nacionalno okroglo mizo „Zmogljivosti na področju kemijske zaščite in varnosti (ICSSP) v Ukrajini ter razvoj integriranega programa za kemijsko zaščito in varnost v Ukrajini, vključno s spodbujanjem izvajanja Resolucije Varnostnega sveta Združenih narodov (RVSZN) 1540 (2004)“.
      V okviru nadaljnjih ukrepov je od 24. do 26. februarja 2015 na Dunaju potekalo srečanje o razvoju ICSSP v Ukrajini. Nacionalni udeleženci so se dogovorili o časovnem načrtu ICSSP. Mednarodni strokovnjaki so najprej opravili celovit pregled kemijske zaščite in varnosti v Ukrajini (v nadaljnjem besedilu: celoviti pregled). V okviru celovitega pregleda so bile med drugim analizirane splošne politike kemijske zaščite in varnosti v Ukrajini, zaščita in varnost prevoza nevarnih kemikalij, infrastruktura in tehnične zmogljivosti za analizo nevarnih kemikalij, mejne in carinske kontrole pretoka nevarnih kemikalij ter zaščita in varnost pri proizvodnji, skladiščenju in uporabi kemikalij s strani nacionalne industrije.
      Na tej osnovi je OVSE pripravila tri projekte, da bi podprla ICSSP v Ukrajini. Pri njihovi pripravi so sodelovali pristojni ukrajinski organi. Vsi projekti bi se morali izvajati v skladu z ustreznimi določbami načrta za izvajanje Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum o pridružitvi).
      2.   Cilji
      Splošni cilj tega sklepa je podpora projektom OVSE, namenjenim krepitvi kemijske zaščite in varnosti v Ukrajini v skladu z RVSZN 1540 (2004) ter Sporazumom o pridružitvi, in sicer z zagotovitvijo znatnega prispevka k ICSSP v Ukrajini. Ta sklep je zlasti namenjen zmanjševanju grožnje, ki jo predstavlja nedovoljena trgovina z nadzorovanimi in strupenimi kemikalijami na območju OVSE, zlasti v Ukrajini, s čimer se spodbujata mir in varnost v sosedstvu Unije.
      3.   Opis projektov
      3.1   Projekt 1: Izboljšanje regulativnega sistema Ukrajine na področju kemijske zaščite in varnosti
      3.1.1   Cilj projekta

                  —

                  Izboljšati zakonodajno in regulativno podlago Ukrajine na področju kemijske zaščite in varnosti v okviru ICSSP v skladu z obveznostmi iz RVSZN 1540 (2004).

            3.1.2   Opis projekta

                  —

                  OVSE in pristojni organi Ukrajine so v podporo ukrajinskim vladnim agencijam pri obravnavanju nevarnosti zlorabe strupenih kemikalij opredelili štiri prednostne dokumente v zvezi s krepitvijo zakonodaje o kemijski zaščiti in varnosti:

                              —

                              tehnični predpis o „varnem ravnanju s kemičnimi izdelki“;

                              —

                              tehnični predpis o „razvrščanju in označevanju nevarnih kemičnih snovi“;

                              —

                              spremembe ukrajinskega zakona o „ustanovah z visokim tveganjem“;

                              —

                              odlok ukrajinskega ministrskega kabineta o „opredelitvi in izjavi o varnosti ustanov z visokim tveganjem“.

            3.1.3   Pričakovani rezultati projekta

                  —

                  Med projektom bodo pripravljeni štirje dokumenti iz točke 3.1.2., ki bodo sprejeti v regulativni in zakonodajni okvir.

            3.1.4   Upravičenci projekta

                  —

                  Ukrajinsko ministrstvo za gospodarski razvoj in trgovino

                  —

                  Ukrajinska državna služba za ukrepanje v sili

            3.2   Projekt 2: Ustanovitev ukrajinskega nacionalnega referenčnega središča za identifikacijo nadzorovanih in strupenih kemikalij
      3.2.1   Cilj projekta

                  —

                  Izboljšati zmogljivosti ukrajinskih oblasti za identifikacijo strupenih kemikalij in predhodnih sestavin ter izvajanje forenzičnih preiskav zlorabe v okviru ICSSP v skladu z obveznostmi iz RVSZN 1540 (2004).

            3.2.2   Opis projekta

                  —

                  V skladu s priporočilom iz celovitega pregleda in po potrditvi s strani ukrajinskega ministrstva za zdravje bi lahko na podlagi že obstoječega raziskovalnega središča ustanovili nacionalno referenčno središče. Vendar laboratoriji navedenega raziskovalnega središča nimajo ustrezne zakonodajne podlage, standardnih operativnih postopkov za zagotavljanje storitev zainteresiranim organom in organizacijam v zasebnemu sektorju ter posebnih visoko ločljivostnih instrumentov za kemično analizo za natančno in zanesljivo odkrivanje in identifikacijo nevarnih kemikalij. Zato bo ta projekt prispeval k vzpostavitvi v celoti delujočega nacionalnega referenčnega središča, vključno z nabavo visoko ločljivostnih instrumentov za kemično analizo in ustreznim usposabljanjem laboratorijskega osebja.

            3.2.3   Pričakovani rezultati projekta

                  —

                  Ustanovljeno bo nacionalno referenčno središče za identifikacijo nadzorovanih in strupenih kemikalij, ki bo vključeno v nacionalne in mednarodne sisteme za odzivanje na kemične grožnje.

                  —

                  Nadgrajena bo laboratorijska oprema v raziskovalnem središču.

                  —

                  Nacionalno referenčno središče bo vključeno v mednarodni okvir.

                  —

                  Usposabljanje laboratorijskega osebja.

            3.2.4   Upravičenci projekta

                  —

                  Ukrajinsko ministrstvo za zdravje

            3.3   Projekt 3: Okrepitev nadzora nad čezmejnim pretokom nadzorovanih in strupenih kemikalij
      3.3.1   Cilj projekta

                  —

                  Izboljšati mejni nadzor in spremljanje kemikalij v tranzitu v Ukrajini v skladu z obveznostmi iz RVSZN 1540 (2004).

            3.3.2   Opis projekta

                  —

                  Celoviti pregled je pokazal, da bi bilo treba okrepiti notranji nadzor nad čezmejnim pretokom strupenih kemikalij in izboljšati nacionalne zmogljivosti na tem področju. Zato je namen projekta vzpostaviti ustrezno formalizirane nacionalne sisteme usposabljanja ter usposabljati vodje usposabljanj iz ukrajinske državne mejne straže in ukrajinske državne davčne službe v zvezi z odkrivanjem in identifikacijo nadzorovanih in strupenih kemikalij, ki prehajajo ukrajinske državne meje. Ukrajinskim oblastem bo v okviru projekta zagotovljeno trajnostno znanje in najboljše prakse glede postopkov v zvezi s kemijsko zaščito in varnostjo ter kriznim upravljanjem nadzorovanih in strupenih kemikalij, in sicer z razvojem nacionalnih standardnih operativnih postopkov, usklajenih z Unijo, določitvijo mednarodnih standardov in praks na tem področju, organizacijo simulacijskih vaj in terenskih vaj na meji itd. Projekt bo prispeval tudi k boljšemu nadzoru izvoza, s tem ko bodo ukrajinski carinski organi uveljavljali kontrolni seznam Unije za blago z dvojno rabo.

                  —

                  Opredeljena so bila naslednja področja za ukrepanje:

                              —

                              analiza in spremljanje kemikalij v tranzitu;

                              —

                              mejne kontrole in nezakonito trgovanje;

                              —

                              izobraževanje in ozaveščanje;

                              —

                              uvedba ustreznih upravnih in operativnih predpisov s področja kemijske zaščite in varnosti;

                              —

                              odzivanje na izredne razmere v primeru nesreč v tranzitu.

            3.3.3   Pričakovani rezultati projekta

                  —

                  Razvoj nacionalnih programov usposabljanja za ukrajinski državno davčno službo in državno mejno stražo v zvezi s postopki za kemijsko zaščito in varnost ter krizno upravljanje pri čezmejnem pretoku nadzorovanih in nevarnih kemikalij prek kopenskih mejnih prehodov, morskih pristanišč in letališč.

                  —

                  Usposabljanje osebja, vključno z nacionalnimi vodji usposabljanja iz državne davčne službe in državne mejne straže, ter organov, pristojnih za prevoz, na regulativni, upravni in operativni ravni.

                  —

                  Okrepitev zmogljivosti za nadzor izvoza in izvrševanje za nadzor nad čezmejnim pretokom nadzorovanih in nevarnih kemikalij prek kopenskih mejnih prehodov, morskih pristanišč in letališč.

            3.3.4   Upravičenci projekta

                  —

                  Ukrajinska državna davčna služba

                  —

                  Ukrajinska državna mejna straža

            4.   Administrativna podpora za izvajanje projektov
      Namensko osebje v sekretariatu OVSE in uradu koordinatorja projekta OVSE v Ukrajini bo usklajevalo in upravljalo izvajanje projektnih dejavnosti iz oddelka 3, da bi dodatno razvili okvir sodelovanja med ukrajinskimi partnerji, tudi s pripravo ustreznih novih predlogov projektov in nacionalnih ukrepov.
      Podporno osebje bo opravljalo naslednje naloge:

                  —

                  upravljanje projektov v vseh fazah projektnega cikla;

                  —

                  vsakodnevni finančni nadzor nad projekti;

                  —

                  zagotavljanje tehničnega in pravnega strokovnega znanja, podpora za obsežnejša javna naročila, sodelovanje z drugimi mednarodnimi organizacijami, zagotavljanje kakovosti in nadzor kakovosti rezultatov odobrenih projektov, poročanje Uniji o vseh dejavnostih v okviru programa kemijske zaščite in varnosti;

                  —

                  podpora ukrajinskim oblastem pri razvoju novih nacionalnih ukrepov v okviru ICSSP v skladu z RVSZN 1540 (2004).

            5.   Trajanje
      Skupno se bodo projekti izvajali 36 mesecev.
      6.   Subjekt, odgovoren za tehnično izvajanje
      Tehnično izvajanje tega sklepa bo zaupano sekretariatu OVSE. Sekretariat OVSE bo izvajal dejavnosti na podlagi tega sklepa v sodelovanju z drugimi mednarodnimi organizacijami in agencijami, zlasti za zagotovitev učinkovitih sinergij in v izogib podvajanju z dejavnostmi Organizacije za prepoved kemičnega orožja, skladno s Konvencijo o kemičnem orožju.
      7.   Poročanje
      Sekretariat OVSE bo pripravljal redna poročila in poročila po zaključku vsake od opisanih dejavnosti. Končna poročila je treba predložiti Uniji najpozneje šest tednov po zaključku zadevnih dejavnosti.
      8.   Usmerjevalni odbor
      Usmerjevalni odbor za te projekte bosta sestavljala predstavnik visokega predstavnika in predstavnik subjekta, odgovornega za izvajanje, iz oddelka 6 te priloge. Usmerjevalni odbor bo redno in vsaj vsakih šest mesecev pregledal izvajanje tega sklepa, pri čemer bo uporabil tudi elektronska sredstva sporazumevanja.
      Celotni strošek projektov 1 431 156,90 EUR.
      9.   Predvideni skupni stroški projektov in finančni prispevek Unije
      Celotni strošek projektov znaša 1 431 156,90 EUR.


title: 2008/309/ES: Sklep Sveta z dne 7. aprila 2008 o imenovanju belgijskega člana Odbora regij

text:
               17.4.2008

               SL

               Uradni list Evropske unije

               L 107/29

      SKLEP SVETA

   z dne 7. aprila 2008
   o imenovanju belgijskega člana Odbora regij
   (2008/309/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga belgijske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi odstopa ge. MOERMAN se je sprostilo mesto člana Odbora regij –

         SKLENIL:
   Člen 1
   Za preostanek mandata ge. MOERMAN, ki se izteče 25. januarja 2010, se za člana Odbora regij imenuje g. Dirk VAN MECHELEN, flamski minister za finance, proračun in prostorsko načrtovanje.
   Člen 2
   Ta sklep začne učinkovati na dan sprejetja.

      V Luxembourgu, 7. aprila 2008

            Za Svet

            Predsednik

         R. ŽERJAV

      (1)  UL L 56, 25.2.2006, str. 75.


title: 2008/504/ES: Sklep Evropskega parlamenta z dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005, Oddelek VII - Odbor regij

text:
               15.7.2008

               SL

               Uradni list Evropske unije

               L 187/67

         SKLEP EVROPSKEGA PARLAMENTA
   z dne 24. aprila 2007
   o razrešnici glede izvrševanja splošnega proračuna Evropske unije za proračunsko leto 2005, Oddelek VII – Odbor regij
   (2008/504/ES)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2005 (1),
   ob upoštevanju zaključnega letnega računa Evropskih skupnosti za proračunsko leto 2005 – Zvezek I (C6-0470/2006) (2),
   ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika
   ob upoštevanju poročila Odbora za proračunski nadzor (A6-0106/2007),

               1.

               podeli generalnemu sekretarju Odbora regij razrešnico glede izvrševanja proračuna Odbora regij za proračunsko leto 2005;

               2.

               navaja pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču evropskih skupnosti, Računskemu sodišču, Evropskemu ekonomsko-socialnemu odboru, Odboru regij, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL L 60, 8.3.2005.

      (2)  UL C 264, 31.10.2006, str. 1.

      (3)  UL C 263, 31.10.2006, str. 1.

      (4)  UL C 263, 31.10.2006, str. 10.

      (5)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).
    ---documentbreak---

               15.7.2008

               SL

               Uradni list Evropske unije

               L 187/68

         RESOLUCIJA EVROPSKEGA PARLAMENTA
   z dne 24. aprila 2007
   s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2005, Oddelek VII – Odbor regij
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2005 (1),
   ob upoštevanju zaključnega letnega računa Evropskih skupnosti za proračunsko leto 2005 – Zvezek I (C6-0470/2006) (2),
   ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0106/2007),

               1.

               ugotavlja, da je imel Odbor regij leta 2005 na voljo odobritve za prevzem obveznosti v znesku 69 570 456,32 EUR s stopnjo izkoriščenosti 96,65 %;

               2.

               ugotavlja, da računovodski izkazi Odbora regij za leto 2005 od uvedbe računovodstva na podlagi nastanka poslovnih dogodkov, ki je začelo veljati dne 1. januarja 2005, razkrivajo pozitiven poslovni izid (4 050 062,65 EUR) ter enake zneske za sredstva in obveznosti (118 221 197,95 EUR);

               3.

               upošteva pripombo Evropskega računskega sodišča iz odstavka 10.18 svojega poročila za leto 2005, da je uprava Odbora regij po reviziji DAS, ki jo je sodišče opravilo leta 2004, in dveh notranjih revizijah od nekaterih upravičencev do ponderiranih prenosov plač zahtevala, da predložijo dodatne dokaze in več prenosov, ki se pred majem 2004 niso izvajali pravilno in/ali za katere upravičenci niso predložili ustreznih dokazov, je bilo ustavljenih; po navedbah poročila Računskega sodišča uprava leta 2005 ni izterjala nobenih preplačil, čeprav člen 85 kadrovskih predpisov navaja, da se vsak „preplačan znesek izterja, če je prejemnik vedel, da zanj ni podlage, ali če je bilo dejstvo, da gre za preplačilo, tako očitno, da je to moral vedeti“; opozarja na odgovor Odbora regij, vključen v poročilo Računskega sodišča o tem, da je bila notranja revizija o prenosih plač, ki jo je zahteval generalni sekretar, končana februarja 2006 in da uprava zdaj nadaljuje izterjavo preplačil, ki zadevajo omejeno število uradnikov;

               4.

               opozarja, da notranja revizorka Odbora regij v poročilu organu za podelitev razrešnice z dne 18. maja 2006 o revizijah, opravljenih leta 2005 (v skladu s členom 86(4) finančne uredbe), navaja:

                           —

                           zadevni prenosi plač so bili izvedeni na podlagi pravil, ki se lahko razlagajo različno glede na jezikovno različico in odvisno od zakonodaje, veljavne v zadevni državi članici,

                           —

                           pomanjkljivosti so bile ugotovljene v zvezi z ločevanjem funkcij vzpostavljanja in preverjanja ter tudi z morebitni spori, povezanimi z velikostjo institucije,

                           —

                           standardi, ki urejajo nadzorno okolje, so bili ocenjeni kot nezadostno razviti, da bi lahko zagotavljali pravilnost teh operacij;

               5.

               opozarja, da pomanjkljivosti, ugotovljene v zvezi s ponderiranimi prenosi plač, niso bile takšne, da bi se odredbodajalcu na podlagi prenosa zdelo potrebno, da svoji izjavi o zanesljivosti, ki je priložena poročilu Odbora regij o dejavnostih, doda pridržek ali ugotovitev;

               6.

               ugotavlja, da je generalni sekretar Odbora regij, takoj ko je izvedel za to težavo, pozval takratnega notranjega revizorja, da nadaljuje svoje delo o ponderiranih prenosih plač;

               7.

               ugotavlja, da je generalni sekretar Odbora regij po prejetju informacij o tej zadevi sprejel omejevalno obrazložitev zadevnih pravil nedavno spremenjenih kadrovskih predpisov in zahteval izterjavo vseh zneskov, ki so bili izplačani neupravičeno; ugotavlja, da nekateri od uradnikov, ki bi morali povrniti denar, spodbijajo obrazložitev zadevnih pravil, ki jo je predložil generalni sekretar Odbora regij, in da so zadevo predali Sodišču evropskih skupnosti;

               8.

               podpira namen generalnega sekretarja, da na podlagi poročila OLAF v zvezi z zadevnimi uslužbenci sproži upravno preiskavo in pričakuje, da bo začel disciplinske postopke; zahteva strog sodni pregon v vseh primerih, v katerih je mogoče dokazati goljufijo;

               9.

               z zaskrbljenostjo ugotavlja, da na rezervnih seznamih izbora EPSO ni bilo dovolj ljudi, da bi zapolnili vsa prosta mesta; poziva Odbor regij, da analizira razloge za pomanjkanje kvalificiranih kandidatov in o tem obvesti pristojni odbor;

               10.

               ugotavlja, da sta dve podjetji zunanjih svetovalcev v povezavi z odstavkom 8 resolucije Parlamenta z dne 27. aprila 2006 o razrešnici glede obnove stavb Belliard I in II (6) leta 2006 predložili pozitivno potrdilo o skladnosti, kar dokazuje, da so bila obnovitvena dela izvajana v skladu s specifikacijo; poudarja, da bo Računsko sodišče kmalu objavilo posebno poročilo o splošnih odhodkih institucij EU za stavbe;

               11.

               ugotavlja, da mora upravno sodelovanje med Odborom regij in Ekonomsko-socialnim odborom koristiti obema in biti finančno ugodno za davkoplačevalce v EU; vztraja, da morajo biti vse nove strukture, uvedene za upravno sodelovanje med odboroma, finančno in organizacijsko koristne; zahteva, da odbora najdeta ustrezen način za nadaljevanje upravnega sodelovanja;

               12.

               ugotavlja, da Odbor regij in Ekonomsko-socialni odbor nekatere dejavnosti upravljata prek skupnih služb (prevajanje, tiskanje, stavbe, varnost, knjižnica, javna naročila, strežba, vratarska služba, zdravstvena služba, vozila in vozniki, informacijska tehnologija itd.) ter da je bil njun sporazum o sodelovanju nedavno podaljšan za šest mesecev (z možnostjo podaljšanja za nadaljnjih šest mesecev) v pričakovanju odločitve, ali naj se takšno sodelovanje nadaljuje tudi v prihodnje;

               13.

               poziva Odbor regij in Evropski ekonomsko-socialni odbor, da ob upoštevanju bistvenih razlik med ugotovitvami iz poročil skupnih služb in dveh zunanjih strokovnjakov Odbora regij izvedeta skupno analizo, ki bo temeljila na ustreznih merilih (po potrebi s pomočjo Računskega sodišča) in ki bo preučila natančne stroške, koristi in prihranke, izhajajoče iz sodelovanja, ter do 31. oktobra 2007 pristojnemu odboru predložita rezultate preiskave.

      (1)  UL L 60, 8.3.2005.

      (2)  UL C 264, 31.10.2006, str. 1.

      (3)  UL C 263, 31.10.2006, str. 1.

      (4)  UL C 263, 31.10.2006, str. 10.

      (5)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (6)  UL L 340, 6.12.2006, str. 44.


title: Sklep Sveta z dne 9. oktobra 2017 o imenovanju francoskega nadomestnega člana upravnega odbora Evropske fundacije za izboljšanje življenjskih in delovnih razmer

text:
               10.10.2017

               SL

               Uradni list Evropske unije

               C 339/3

         SKLEP SVETA
   z dne 9. oktobra 2017
   o imenovanju francoskega nadomestnega člana upravnega odbora Evropske fundacije za izboljšanje življenjskih in delovnih razmer
   (2017/C 339/04)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (EGS) št. 1365/75 Sveta z dne 26. maja 1975 o ustanovitvi Evropske fundacije za izboljšanje življenjskih in delovnih razmer (1) in zlasti člena 6 Uredbe,
   ob upoštevanju seznamov predlogov za imenovanje, ki so jih Svetu predložile vlade držav članic ter organizacije delojemalcev in delodajalcev,
   ob upoštevanju naslednjega:

               (1)

               Svet je s Sklepom z dne 28. novembra 2016 (2) imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje do 30. novembra 2019.

               (2)

               Organizacija delavcev ETUC je za prosto mesto dala predlog za imenovanje –

         SPREJEL NASLEDNJI SKLEP:
   Člen 1
   Za francoskega nadomestnega člana upravnega odbora Evropske fundacije za izboljšanje življenjskih in delovnih razmer se imenuje:
   I.   PREDSTAVNIKI ORGANIZACIJ DELAVCEV

               Država

               Član

               Nadomestni član

               Francija

               Romain LASSERRE

         Člen 2
   Svet bo člane in nadomestne člane, ki še niso bili predlagani, imenoval pozneje.
   Člen 3
   Ta sklep začne veljati na dan sprejetja.

      V Luxembourgu, 9. oktobra 2017

            Za Svet

            Predsednik

         S. KIISLER

      (1)  UL L 139, 30.5.1975, str. 1.

      (2)  Sklep Sveta z dne 28. novembra 2016 o imenovanju članov in nadomestnih članov upravnega odbora Evropske fundacije za izboljšanje življenjskih in delovnih razmer (UL C 447, 1.12.2016, str. 2).


title: 2012/777/: Sklep Sveta z dne 10. decembra 2012 o podpisu, v imenu Evropske unije, Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani o okvirnem sporazumu med Evropsko unijo in Republiko Armenijo o splošnih načelih za sodelovanje Republike Armenije v programih Unije

text:
               13.12.2012

               SL

               Uradni list Evropske unije

               L 340/26

         SKLEP SVETA
   z dne 10. decembra 2012
   o podpisu, v imenu Evropske unije, Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani o okvirnem sporazumu med Evropsko unijo in Republiko Armenijo o splošnih načelih za sodelovanje Republike Armenije v programih Unije
   (2012/777/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 114, 168, 169 in 172, člena 173(3) ter členov 188 in 192 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 18. junija 2007 pooblastil Komisijo za pogajanja o Protokolu k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani (1) o okvirnem sporazumu med Evropsko unijo in Republiko Armenijo o splošnih načelih za sodelovanje Republike Armenije v programih Unije (v nadaljnjem besedilu: Protokol).

               (2)

               Pogajanja so bila zaključena.

               (3)

               Protokol bi bilo treba v imenu Unije podpisati s pridržkom njegove sklenitve –

         SPREJEL NASLEDNJI SKLEP:
   Člen 1
   Podpis Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Republiko Armenijo na drugi o okvirnem sporazumu med Evropsko unijo in Republiko Armenijo o splošnih načelih za sodelovanje Republike Armenije v programih Unije se odobri v imenu Unije s pridržkom sklenitve navedenega protokola (2).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.
   Člen 3
   Ta sklep začne veljati na dan sprejetja.

      V Bruslju, 10. decembra 2012

            Za Svet

            Predsednica

         C. ASHTON

      (1)  UL L 239, 9.9.1999, str 3.

      (2)  Besedilo Protokola bo objavljeno skupaj s sklepom o podpisu.


title: Sklep Sveta 2003/276/SZVP z dne 14. aprila 2003 o izvajanju Skupnega ukrepa 2002/589/SZVP o prispevku Evropske unije za uničevanja streliva za osebno in lahko orožje v Albaniji

text:
Pomembno pravno obvestilo

|

32003D0276

Uradni list L 099 , 17/04/2003 str. 0060 - 0061

		Sklep sveta 2003/276/SZVPz dne 14. aprila 2003o izvajanju Skupnega ukrepa 2002/589/SZVP o prispevku Evropske unije za uničevanja streliva za osebno in lahko orožje v AlbanijiSVET EVROPSKE UNIJE JE –ob upoštevanju Skupnega ukrepa 2002/589/SZVP z 12. julija 2002 o prispevku Evropske unije k boju proti destabilizirajočemu kopičenju in razširjanju osebnega in lahkega orožja in o razveljavitvi Skupnega ukrepa 1999/34/SZVP [1] in zlasti člena 6 v zvezi s členom 23(2) Pogodbe o Evropski uniji,ob upoštevanju naslednjega:(1) V Skupnem stališču 97/357/SZVP z 2. junija 1997 o Albaniji [2] je Evropska unija izrazila namero pomagati Albaniji pri pospeševanju demokratičnega procesa, vrnitve k politični stabilnosti in notranje varnosti. Prekomerno in nenadzorovano kopičenje in razširjanje osebnega in lahkega orožja (SALW - Small Arms and Light Weapons) predstavlja grožnjo miru in varnosti in zmanjšuje izglede za trajnostni razvoj; akutni primer tega je Albanija.(2) Pri zasledovanju ciljev, določenih v členu 1 Skupnega ukrepa 2002/589/SZVP, namerava Evropska unija znotraj ustreznih mednarodnih forumov in po potrebi v regionalnem okviru nuditi svojo pomoč prek mednarodnih organizacij, programov in agencij, kakor tudi z dogovori na regionalni ravni.(3) Albansko ministrstvo za obrambo je ugotovilo velike količine osebnega in lahkega orožja, ki je odvečno glede na dane zahteve ali je pridobljeno od prebivalstva. Veliko streliva je nepravilno pakiranega in uskladiščenega na neprimernih mestih in v neprimernih pogojih.(4) Natova agencija za vzdrževanje in dobave (NAMSA – NATO Maintenance and Supply Agency) pod pogoji Odškodninskega sklada Partnerstva za mir upravlja projekt, katerega namen je zbrati in odstraniti odvečno strelivo za osebno in lahko orožje, katerega skupna teža je v preteklih štirih letih dosegla 11665 ton.(5) Komisija soglaša z zadolžitvijo za izvršitev tega sklepa.(6) Evropska unija namerava projektu NAMSA ponuditi finančno podporo in tehnično pomoč v skladu z naslovom II Skupnega ukrepa 2002/589/SZVP,(7) Komisija zagotavlja ustrezno razvidnost prispevka EU k projektu, vključno z ustreznimi ukrepi, ki jih sprejme NAMSA −SKLENIL:Člen 11. Evropska unija prispeva k uničenju odvečnega streliva za osebno in lahko orožje v Albaniji.2. V ta namen Evropska unija finančno podpira projekt NAMSA, ki ima za cilj zbrati in odstraniti odvečno strelivo za osebno in lahko orožje.3. Komisija je zadolžena za izvršitev tega sklepa. Komisija v ta namen sklene finančni dogovor z NAMSA o pogojih koriščenja prispevka Evropske unije, ki bo imel obliko donacije. Med drugim bo omenjena donacija za obdobje 12 mesecev uporabljena za plače, potovalne stroške, potrebne dobave in opremo za uničenje odvečnega streliva za osebno in lahko orožje v Albaniji. Finančni dogovor bo določil, da mora NAMSA zagotoviti razvidnost prispevka Evropske unije glede na obsežnost projekta.Člen 21. Referenčni finančni znesek za namen, naveden v členu 1, znaša 820000 EUR.2. Upravljanje z izdatki, financiranimi z zneskom, določenim v odstavku 1, poteka v skladu s postopki in pravili Skupnosti, ki veljajo za splošni proračun Evropske unije.Člen 3Komisija predloži redna poročila o izvajanju tega sklepa ustreznim telesom Sveta v skladu s členom 9(1) Skupnega ukrepa 2002/589/SZVP. Podatki v poročilih morajo imeti podlago na rednih poročilih, ki jih NAMSA predloži v skladu z njenim pogodbenim razmerjem s Komisijo, kakor je določeno v členu 1.Člen 41. Ta sklep začne veljati z dnem sprejetja. Veljati preneha dvanajst mesecev po sklenitvi finančnega dogovora med Komisijo in NAMSA.2. Ta sklep se revidira deset mesecev po dnevu sprejetja.Člen 5Ta sklep se objavi v Uradnem listu Evropske unije.V Luxembourgu, 14. aprila 2003Za SvetPredsednikA. Giannitsis[1] UL L 191, 19.7.2002, str. 1.[2] UL L 153, 11.6.1997, str. 4.--------------------------------------------------


title: 2009/227/ES: Sklep Evropskega parlamenta z dne 22. aprila 2008 o razrešnici glede izvrševanja proračuna Evropske agencije za varnost omrežij in informacij (ENISA) za proračunsko leto 2006

text:
               31.3.2009

               SL

               Uradni list Evropske unije

               L 88/217

         SKLEP EVROPSKEGA PARLAMENTA
   z dne 22. aprila 2008
   o razrešnici glede izvrševanja proračuna Evropske agencije za varnost omrežij in informacij (ENISA) za proračunsko leto 2006
   (2009/227/ES)
   EVROPSKI PARLAMENT,
   ob upoštevanju zaključnega letnega računa Evropske agencije za varnost omrežij in informacij za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropske agencije za varnost omrežij in informacij za proračunsko leto 2006, z odgovori Agencije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES ter zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), ter zlasti člena 185 Uredbe,
   ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (4) ter zlasti člena 17 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0119/2008),

               1.

               podeli razrešnico izvršnemu direktorju Evropske agencije za varnost omrežij in informacij glede izvrševanja proračuna agencije za proračunsko leto 2006;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske agencije za varnost omrežij in informacij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 261, 31.10.2007, str. 23.

      (2)  UL C 309, 19.12.2007, str. 1.

      (3)  UL L 248, 16.9.2002, str. 1.

      (4)  UL L 77, 13.3.2004, str. 1.

      (5)  UL L 357, 31.12.2002, str. 72.
    ---documentbreak---

               31.3.2009

               SL

               Uradni list Evropske unije

               L 88/218

         RESOLUCIJA EVROPSKEGA PARLAMENTA
   z dne 22. aprila 2008
   s pripombami, ki so del sklepa o razrešnici glede izvrševanja proračuna Evropske agencije za varnost omrežij in informacij (ENISA) za proračunsko leto 2006
   EVROPSKI PARLAMENT,
   ob upoštevanju zaključnega letnega računa Evropske agencije za varnost omrežij in informacij za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropske agencije za varnost omrežij in informacij za proračunsko leto 2006, z odgovori Agencije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES ter zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), ter zlasti člena 185 Uredbe,
   ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (4) ter zlasti člena 17 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0119/2008),

               A.

               ker je Računsko sodišče navedlo, da je prejelo zadostno zagotovilo o zanesljivosti letnega računa za proračunsko leto 2006 ter o zakonitosti in pravilnosti z njim povezanih transakcij;

               B.

               ker je Parlament 24. aprila 2007 izvršnemu direktorju Evropske agencije za varnost omrežij in informacij podelil razrešnico glede izvrševanja proračuna Agencije za proračunsko leto 2005 (6) in v resoluciji, ki spremlja sklep Parlamenta o razrešnici, med drugim

                           —

                           ugotovil, da je bilo izvrševanje proračuna za proračunsko leto 2005 zaznamovano z nizko stopnjo prevzetih obveznosti (70 %) in obsežnim prenosom sredstev (skupaj več kot 40 % in do skoraj 80 % pri odhodkih za poslovanje) ter da je ta položaj deloma nastal zaradi težav, povezanih z obdobjem ustanovitve Agencije, in dejstva, da je Agencija začela delovati šele v drugi polovici leta 2005;

                           —

                           ugotovil, da upravljanje na podlagi dejavnosti ni bilo uvedeno kljub finančni uredbi Agencije, ki ga predvideva v skladu s tistim, ki se uporablja za splošni proračun, da bi se izboljšalo spremljanje uspešnosti poslovanja;

   Splošne točke, ki so povezane s horizontalnimi vprašanji agencij EU in so tako pomembne tudi za postopek razrešnice posamezne agencije

               1.

               ugotavlja, da so v letu 2006 proračuni 24 agencij in drugih decentraliziranih organov, za katere je Računsko sodišče opravilo revizijo, znašali 1 080,5 milijona EUR (najvišji proračun v višini 271 milijonov EUR je imela Evropska agencija za obnovo, najnižjega pa Evropska policijska akademija (CEPOL) v višini 5 milijonov EUR);

               2.

               poudarja, da med zunanje organe EU, vključene v postopek revizije in razrešnice, sedaj ne sodijo le tradicionalne regulativne agencije, ampak tudi izvajalske agencije, ki so ustanovljene za izvajanje posebnih programov, v prihodnje pa bodo vključena tudi skupna podjetja, ustanovljena kot javno-zasebna partnerstva (skupne tehnološke pobude);

               3.

               ugotavlja, da se je število agencij, vključenih v postopek razrešnice, kar zadeva Parlament, spreminjalo na naslednji način: proračunsko leto 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulativnih in 2 izvajalski agenciji (nista upoštevani agenciji, za kateri sicer Računsko sodišče opravi revizijo, vendar zanju velja notranji postopek razrešnice);

               4.

               zato meni, da je postopek revizije in razrešnice postal preveč okoren in neustrezen glede na sorazmerno velikost proračunov agencij/decentraliziranih organov; naroči svojemu pristojnemu odboru, naj opravi obsežen pregled postopka za podelitev razrešnice agencijam in decentraliziranim organom z namenom oblikovanja enostavnejšega in smotrnejšega pristopa ob upoštevanju vse večjega števila organov, za katere bo v prihodnje treba pripraviti ločena poročila o razrešnicah;

         Temeljni vidiki

               5.

               od Komisije zahteva, da pred ustanovitvijo nove ali prenovo obstoječe agencije jasno obrazloži naslednje elemente: vrsta agencije, njeni cilji, struktura notranjega upravljanja, izdelki, storitve, ključni postopki, ciljna skupina, stranke in deležniki agencije, uradni odnosi z zunanjimi akterji, proračunske obveznosti, finančno načrtovanje, kadrovska politika in politika zaposlovanja;

               6.

               zahteva, da mora delovanje vsake agencije urejati sporazum o letni uspešnosti, ki ga pripravita agencija in pristojni generalni direktorat in ki bi moral vključevati glavne cilje za prihodnje leto, finančni okvir in jasne kazalnike za merjenje uspešnosti;

               7.

               zahteva, da Računsko sodišče ali drug neodvisni revizor redno (in ad hoc) opravlja revizije uspešnosti agencij; meni, da se pri tem ne bi smeli omejiti na običajne dejavnike finančnega upravljanja in pravilne uporabe javnega denarja, ampak bi morali vključiti tudi upravno učinkovitost in uspešnost ter oceno finančnega upravljanja vsake agencije;

               8.

               meni, da je treba pri agencijah, ki nenehno precenjujejo svoje proračunske potrebe, upoštevati tehnični pavšalni odbitek na podlagi prostih delovnih mest; meni, da se bodo zato namenski prejemki agencij dolgoročno zmanjšali, upravni stroški pa posledično znižali;

               9.

               ugotavlja, da so bile mnoge agencije tarča kritik, ker niso spoštovale pravil za javna naročila, Finančne uredbe, kadrovskih predpisov ipd., in opozarja na resnost te težave; meni, da je glavni razlog za takšno stanje dejstvo, da je večina predpisov, tudi Finančna uredba, sestavljenih za večje institucije, večina manjših agencij pa nima kritične mase, ki bi jim omogočala izpolnjevanje predpisanih zahtev; zato poziva Komisijo, naj poišče hitro rešitev in poveča učinkovitost z združitvijo upravnih funkcij različnih agencij, s čimer bi bila dosežena potrebna kritična masa (pri tem je treba upoštevati tudi potrebne spremembe v osnovnih predpisih, ki urejajo delovanje agencij in njihovo proračunsko samostojnost), ali pa čim prej pripravi osnutek specifičnih predpisov za agencije (zlasti izvedbena pravila za agencije), ki bi omogočali popolno izpolnjevanje zahtev;

               10.

               zahteva, da Komisija pri pripravi predhodnega predloga proračuna upošteva, kako so posamezne agencije izvrševale proračun v prejšnjih letih, še posebej v letu n-1, in na podlagi tega ustrezno revidira proračun, ki ga zahteva agencija; poziva svoj pristojni odbor, naj spoštuje revizijo in – če tega ne bo storila Komisija – sam revidira zadevni proračun na realistično raven, ki ustreza zmožnostim črpanja sredstev in izvrševanja zadevne agencije;

               11.

               opozarja na svoj sklep v zvezi z razrešnico za proračunsko leto 2005, v katerem je Komisijo pozval, naj vsakih pet let predloži študijo o dodani vrednosti za vse agencije; poziva ustrezne institucije, naj v primeru negativne ocene o dodani vrednosti agencije sprejmejo vse potrebne ukrepe, tako da spremenijo mandat zadevne agencije ali pa jo zaprejo; ugotavlja, da Komisija v letu 2007 ni opravila niti enega ocenjevanja; vztraja pri tem, da bi morala Komisija pred podelitvijo razrešnice za proračunsko leto 2007 predložiti vsaj pet takšnih ocen, začenši z najstarejšimi agencijami;

               12.

               meni, da je treba čim prej upoštevati priporočila Računskega sodišča in uskladiti raven subvencij, izplačanih agencijam, z dejanskimi finančnimi potrebami; prav tako meni, da je treba predloge sprememb k splošni finančni uredbi vnesti tudi v okvirne finančne uredbe in posebne finančne uredbe agencij;

         Predstavitev podatkov iz poročil

               13.

               ugotavlja, da agencije nimajo enotnega pristopa glede predstavitve svojih dejavnosti med obravnavanim proračunskim letom, predstavitve računov in poročil o proračunskem in finančnem upravljanju ter vprašanja, ali bi moral direktor agencije pripraviti izjavo o zanesljivosti; ugotavlja, da nekatere agencije ne razlikujejo jasno med (a) predstavitvijo delovanja agencije javnosti in (b) tehničnim poročanjem o proračunskem in finančnem upravljanju;

               14.

               ugotavlja, da v veljavnih navodilih Komisije za pripravo letnih poročil o dejavnosti ni izrecne zahteve, da mora agencija pripraviti izjavo o zanesljivosti, vendar je kljub temu veliko direktorjev agencij pripravilo takšno izjavo za leto 2006, pri čemer eden od primerov vključuje pomemben pridržek;

               15.

               opozarja na svojo resolucijo z dne 12. aprila 2005 (7), v katerem so direktorji agencij pozvani, da od sedaj naprej k letnemu poročilu o dejavnosti, predstavljenemu skupaj s finančnimi podatki in podatki o upravljanju, priložijo izjavo o zanesljivosti glede zakonitosti in pravilnosti poslovanja, ki je podobna izjavam, ki jih podpišejo generalni direktorji Komisije;

               16.

               poziva Komisijo, da v skladu s tem spremeni veljavna navodila za agencije;

               17.

               poleg tega predlaga, da bi si morala Komisija skupaj z agencijami prizadevati za oblikovanje usklajenega modela, ki bi ga uporabljale vse agencije ter vsi decentralizirani organi in bi jasno razlikoval med

                           —

                           letnim poročilom, namenjenim splošnemu bralcu, o poslovanju, delu in dosežkih organa,

                           —

                           finančnimi izkazi in poročilom o izvrševanju proračuna,

                           —

                           poročilom o dejavnosti v skladu s poročili o dejavnosti generalnih direktorjev Komisije,

                           —

                           izjavo o zanesljivosti, ki jo podpiše direktor organa, skupaj z vsemi pridržki ali pripombami, za katere meni, da je treba nanje opozoriti organ za podelitev razrešnice;

         Splošne ugotovitve Računskega sodišča

               18.

               je seznanjen z ugotovitvijo Računskega sodišča (letno poročilo, odstavek 10.29 (8), da črpanje subvencij, ki jih Komisija izplačuje iz proračuna Skupnosti, ne poteka na osnovi ustrezno utemeljenih ocen denarnih potreb agencij, ter da to v povezavi z izdatnimi prenosi sredstev povzroča, da imajo zaradi tega agencije veliko likvidnih sredstev na računu; seznanjen je tudi s priporočilom Računskega sodišča, da bi morala biti raven izplačanih subvencij agencijam v skladu z njihovimi resničnimi denarnimi potrebami;

               19.

               ugotavlja, da 14 agencij konec leta 2006 še ni izvajalo računovodskega sistema ABAC (letno poročilo, opomba odstavka 10.31);

               20.

               upošteva pripombo sodišča (letno poročilo, odstavek 1.25) glede vračunanih stroškov za neizkoriščeni dopust, ki so jih obračunale nekatere agencije; opozarja, da je Računsko sodišče podalo izjavo o zanesljivosti v primeru treh agencij (Evropski center za razvoj poklicnega usposabljanja (CEDEFOP), Evropska policijska akademija (CEPOL) in Evropska agencija za železniški promet) za proračunsko leto 2006 (2005: CEDEFOP, Evropska agencija za varnost hrane, Evropska agencija za obnovo);

         Notranja revizija

               21.

               opozarja, da je skladno s členom 185(3) Finančne uredbe notranji revizor Komisije tudi notranji revizor regulativnih agencij, ki prejemajo nepovratna sredstva iz proračuna EU; poudarja, da notranji revizor poroča upravnemu odboru in direktorju vsake agencije;

               22.

               opozarja na pridržek notranjega revizorja v letnem poročilu o dejavnosti za leto 2006, ki pravi:
               „Notranji revizor Komisije ne more zadovoljivo izpolnjevati svoje obveznosti notranjega revizorja organov Skupnosti iz člena 185 Finančne uredbe zaradi pomanjkanja osebja.“;

               23.

               vendar upošteva pripombo notranjega revizorja v njegovem poročilu o dejavnostih za leto 2006, da se bo od leta 2007 za vse delujoče regulativne agencije vsako leto opravljala notranja revizija z dodatnim osebjem, ki ga je službi za notranjo revizijo odobrila Komisija;

               24.

               je seznanjen z naraščajočim številom regulativnih in izvajalskih agencij ter skupnih podjetij, ki jih mora služba za notranjo revizijo revidirati v skladu s členom 185 Finančne uredbe; poziva Komisijo, naj pristojni odbor obvesti, ali bo imela služba za notranjo revizijo v prihodnjih letih na voljo dovolj osebja za izvajanje letne revizije vseh takih organov;

               25.

               ugotavlja, da člen 72(5) Uredbe (ES, Euratom) št. 2343/2002 zahteva, da vsaka agencija organu za razrešnice in Komisiji vsako leto predloži poročilo, ki ga pripravi njen direktor, v katerem so povzeti število in vrsta notranjih revizij, ki jih je opravil notranji revizor, njegova priporočila in ukrepi, ki so bili sprejeti v zvezi s temi priporočili; poziva agencije, naj navedejo, ali se to izvaja, in če se, na kakšen način;

               26.

               je seznanjen s predlogom, ki ga je 14. septembra 2006 notranji revizor podal pristojnemu odboru Parlamenta v zvezi z zmožnostjo agencij, da opravijo notranje revizije, zlasti v povezavi z manjšimi agencijami, in sicer v zvezi s tem, da morajo imeti manjše agencije pooblastilo za nakup storitev notranje revizije v zasebnem sektorju;

         Ocenjevanje agencij

               27.

               opozarja na skupno izjavo Parlamenta, Sveta in Komisije (9), ki je bila dogovorjena na usklajevanju pred Ekonomsko-finančnim svetom za proračun dne 13. julija 2007 in ki zahteva (i) seznam agencij, ki jih Komisija namerava oceniti, in (ii) seznam že ocenjenih agencij, skupaj s povzetkom pomembnejših ugotovitev;

      Disciplinski postopki

               28.

               ugotavlja, da imajo posamezne agencije zaradi svoje velikosti težave pri ustanavljanju ad hoc disciplinskih komisij, ki jih sestavlja osebje iz ustreznih kariernih razredov, in da preiskovalni in disciplinski urad Komisije (IDOC) ni pristojen za agencije; poziva agencije, naj premislijo o medagencijski disciplinski komisiji;

         Osnutek Medinstitucionalnega sporazuma

               29.

               opozarja na osnutek Medinstitucionalnega sporazuma o skupnem okviru za evropske regulativne agencije, ki ga je predložila Komisija (KOM(2005) 59), katerega namen je oblikovanje horizontalnega okvira za oblikovanje, strukturo, delovanje, ocenjevanje in nadzor evropskih regulativnih agencij; ugotavlja, da je osnutek koristna pobuda pri prizadevanju za racionalizacijo ustanavljanja in vodenja agencij; upošteva izjavo Komisije v zbirnem poročilu 2006 (odstavek 3.1, KOM(2007) 274), da so bile razprave o zadevi obnovljene na zasedanju Sveta ob koncu leta 2006, čeprav je napredek pri pogajanjih po objavi osnutka zastal; obžaluje, da pri sprejemanju ni bilo mogoče doseči napredka;

               30.

               zato pozdravlja zavezanost Komisije, da v letu 2008 pripravi sporočilo o prihodnosti regulativnih agencij;

         Agencije, ki se financirajo iz lastnih sredstev

               31.

               opozarja, da direktorjema dveh agencij, ki se financirata iz lastnih sredstev, razrešnico podeli upravni odbor; ugotavlja, da imata obe agenciji zbrane visoke presežke iz prihodkov od nadomestil, ki so bili preneseni iz prejšnjih let:

                           —

                           Urad za usklajevanje na notranjem trgu, denarna sredstva in njihovi ustrezniki: 281 milijonov EUR (10),

                           —

                           Urad Skupnosti za rastlinske sorte, denarna sredstva in njihovi ustrezniki: 18 milijonov EUR (11);

         Posebni vidiki

               32.

               upošteva opažanje Računskega sodišča v poročilu za leto 2006, da izvrševanje proračuna Agencije za proračunsko leto 2006 kaže, da je stopnja porabe odobritev za prevzem obveznosti znašala 90 %, odobritev plačil pa 76 %, z zgostitvami transakcij v zadnjem četrtletju; poleg tega so pomanjkljivosti v postopkih za določitev proračuna privedle do velikega števila prenosov, s tem pa proračunsko načelo specifikacije ni bilo dosledno upoštevano;

               33.

               izraža zaskrbljenost nad ugotovitvijo Računskega sodišča, da programska oprema za splošno računovodstvo, ki jo uporablja Agencija, omogoča spreminjanje vnosov brez vidne revizijske sledi, in da sistem za beleženje faktur, ki bi zagotavljal točnost finančnih podatkov v končnih računovodskih izkazih, ni bil vzpostavljen;

               34.

               opozarja na nadaljnje ugotovitve Računskega sodišča, da:

                           —

                           postopki notranje kontrole, ki jih za zagotovitev preglednosti in dobrega finančnega poslovodenja zahteva Finančna uredba, še niso bili v celoti dokumentirani,

                           —

                           upravni odbor ni formalno sprejel standardov za notranjo kontrolo niti kodeksa poklicne etike,

                           —

                           so manjkala pisna navodila za arhiviranje dokazil o transakcijah,

                           —

                           komisija za finančne nepravilnosti ni bila ustanovljena;

               35.

               priznava odgovor Agencije, da je bilo leto 2006 njeno prvo polno leto delovanja, in je svoje dejavnosti okrepila v drugi polovici leta, zaradi česar je bilo veliko število transakcij izvedenih v zadnjem četrtletju; poleg tega je v letu 2006 delovno mesto uradnika za proračun ostalo nezasedeno več kot pet mesecev, kar je vplivalo na sposobnost Agencije optimizirati načrtovanje in minimizirati transferje za zadevno leto;

               36.

               iz izkaza poslovnega izida Agencije ugotavlja, da so bili v letu 2006 skupni prihodki iz poslovanja 5,48 milijona EUR, skupni odhodki pa 5,95 milijona EUR, iz česar sledi, da je poslovni izid (izguba) za leto znašal 460 000 EUR;

               37.

               ugotavlja, da izkaz realizacije proračuna vključuje znesek 1,1 milijona EUR za vnaprejšnje financiranje, ki je še odprt, in ga bo Agencija v letu 2007 vrnila Komisiji;

               38.

               poudarja, da skladno s členom 40 Uredbe (ES, Euratom) št. 2343/2002 letno poročilo o dejavnostih Agencije vsebuje tudi izjavo o zanesljivosti, ki jo je podal odredbodajalec, skupaj s pridržki;

               39.

               se zaveda ocene agencije, ki so jo za Komisijo leta 2007 izvedli zunanji ocenjevalci in ugotavlja, da:

                           —

                           so bili dosežki Agencije pri ustvarjanju dodane vrednosti in učinka, ki je bil pričakovan na začetku, nezadovoljivi,

                           —

                           velikost uprave in njene obsežne pristojnosti nad Agencijo otežujejo upravljanje,

                           —

                           je bilo število operativnega osebja pod kritično maso, ki je potrebna za učinkovitost;

               40.

               je seznanjen in zavrača predlog Komisije (KOM(2007)699) za prenos odgovornosti Agencije na novi organ za trženje evropskih telekomunikacij, katerega naloge bodo od leta 2010:

                           —

                           zagotoviti, da 27 nacionalnih zakonodajalcev deluje kot učinkovita skupina na podlagi skupnih vodilnih načel,

                           —

                           podajati mnenja in pomagati pri pripravi ukrepov Komisije za enotni trg za telekomunikacijski sektor,

                           —

                           reševati vprašanja v zvezi z varovanjem omrežij in podatkov.

      (1)  UL C 261, 31.10.2007, str. 23.

      (2)  UL C 309, 19.12.2007, str. 1.

      (3)  UL L 248, 16.9.2002, str. 1.

      (4)  UL L 77, 13.3.2004, str. 1.

      (5)  UL L 357, 31.12.2002, str. 72.

      (6)  UL L 187, 15.7.2008, str. 176.

      (7)  Vse resolucije o agencijah so bile objavljene v UL L 196, 27.7.2005.

      (8)  UL C 273, 15.11.2007, str. 1.

      (9)  Dokument Sveta DS 605/1/07 rev1.

      (10)  Vir: Poročilo o letnih računovodskih izkazih Urada za usklajevanje na notranjem trgu za proračunsko leto 2006 z odgovori Urada (UL C 309, 19.12.2007, str. 141).

      (11)  Vir: Poročilo o letnih računovodskih izkazih Urada Skupnosti za rastlinske sorte za proračunsko leto 2006 z odgovori Urada (UL C 309, 19.12.2007, str. 135).